
finanţe şi bănci
Bucureşti, 24.02.2023 

Nr. 4c-2/ 146
PLx. 469/2022
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru completarea Legii nr.227/2015 privind Codul fiscal,  trimis pentru dezbatere pe fond,  cu adresa nr.PLx.469/2022, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru buget,

finanţe şi bănci
Bucureşti, 24.02.2023 

Nr. 4c-2/ 146
PLx. 469/2022
RAPORT
asupra proiectului de Lege pentru completarea Legii nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, Comisia pentru buget, finanţe şi bănci a fost sesizată pentru dezbatere pe fond, cu proiectul de Lege pentru completarea Legii nr.227/2015 privind Codul fiscal.

Senatul, în calitate de primă Cameră sesizată, a adoptat proiectul de Lege în ședința din data de 6 septembrie 2022.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social, Comisiei pentru politică economică, reformă şi privatizare și Comisiei juridice, de disciplină şi imunităţi.

Prezentul proiect de Lege are ca obiect de reglementare acordarea unei scutiri indirecte de TVA pentru organizațiile non-profit care realizează activități de construire, modernizare, reabilitare de spitale și dotarea acestora cu echipamente, articole și dispozitive medicale.
În conformitate cu prevederile art.62 din Regulamentul Camerei Deputaţilor, membrii Comisiei au examinat proiectul de Lege menţionat mai sus, în şedinţa din ziua de 20 februarie 2023. 

La ședința Comisiei deputații şi-au înregistrat prezența conform listei de prezență. 

La dezbaterea proiectului de Lege au participat, în calitate de invitați, domnul Marius Andrieș – secretar de stat și doamna Daniela Tanase – director general adjunct în cadrul Ministerului Finanțelor și domnul Codin Maticiuc – președintele Fundației Metropolis.
În urma dezbaterii proiectului de Lege şi a opiniilor exprimate, deputații au hotărât cu unanimitatea voturilor exprimate, să propună plenului Camerei Deputaţilor, un raport de adoptare a proiectului de Lege pentru completarea Legii nr.227/2015 privind Codul fiscal, cu amendamentele admise prezentate în Anexa nr.1.
Amendamentele respinse se regăsesc în Anexa nr.2.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUŢUCĂ
	SECRETAR,

Iulius-Marian FIRCZAK


Şef serviciu

Giorgiana Ene

Consilier parlamentar
Alexandra Pelea
Anexa nr.1

AMENDAMENTE ADMISE
În urma examinării, Comisia propune adoptarea proiectului de Lege cu următoarele amendamente:
	Nr. crt.
	Textul 

Legii nr.227/2015 privind Codul fiscal, în vigoare
	Text adoptat de Senat
	Text propus de comisie

(autorul amendamentului)
	Motivare amendament

	1. 
	
	Titlul legii:

LEGE 

pentru completarea Legii nr.227/2015 privind Codul fiscal
	LEGE

pentru modificarea și completarea Legea nr.227/2015 privind Codul fiscal
	Tehnica legislativa

	2. 
	
	Articol unic.- Legea nr.227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările şi completările ulterioare, se completează după cum urmează:
	Art. I. - Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:
	Tehnica legislativa

	3. 
	CAPITOLUL VIII: Cotele de taxă

Art. 291: Cotele
(2)Cota redusă de 9% se aplică asupra bazei de impozitare pentru următoarele prestări de servicii şi/sau livrări de bunuri:

a)livrarea de proteze şi accesorii ale acestora, definite prin normele metodologice conform legislaţiei specifice, cu excepţia protezelor dentare scutite de taxă conform art. 292 alin. (1) lit. b);

b)livrarea de produse ortopedice;
	
	1.La articolul 291 alineatul (2), literele a) și b) se abrogă.

Autori:

dep Simonis Alfred-Robert, grup PSD

dep Huțucă Bogdan-Iulian, grup PNL
	Amendamentul este necesar pentru corelare cu amendamentul de la Marginal 5.

Astfel, la aceasta data, pentru protezele medicale si cele ortopedice se aplica o cota de TVA redusa , de 9%, pe tot lantul de distributie si vanzare, potrivit alineatului (2) literele a) si b) de la art. 291 dar, sunt incluse si in categoria larga a articolelor si dispozitivelor medicale pentru care Directiva TVA, permite aplicarea unei scutiri si drept urmare au fost cuprinse in propunerea de amendament de la marginal 5, pentru a beneficia de scutire pe tot lantul de distributie si vanzare.

Deci , abrogarea se face pentru trecerea acestor proteze de la cota de 9% la scutire de TVA.(M 5 )

	4. 
	
	1.
După articolul 2921 se introduce un nou articol, art.2922, cu următorul cuprins:

„Art.2922- Scutiri pentru organizaţiile nonprofit
Sunt scutite de taxă achiziţiile efectuate de organizaţiile nonprofit în vederea construirii/reabilitării/modernizării de unităţi spitaliceşti şi a dotării acestora cu aparatură şi echipamente de specialitate, materiale şi consumabile de uz sanitar.”
	Se elimina forma Senatului.

	Propunerea legislativă initiala de la art. 2922 adoptata de Senat intră, sub aspect tehnic în contradicție cu propunerea de la art. 297 alin.(41). 

Astfel, propunerea de la art. 297alin. (41) ar presupune că ONG-urile primesc facturi cu TVA și vor deduce TVA pentru achizițiile de la art. 2922, ori acestea, potrivit formularii tehnice, se doreau a fi scutite.  

Mecanismele specifice TVA presupun ca în cazul unei scutiri cu drept de deducere  aceasta să poată fi aplicată direct, prin facturarea fără TVA, sau indirect, prin facturarea cu TVA, dar restituirea TVA către unitățile eligibile.

Metoda indirectă se aplică in general pentru entitățile care nu sunt înregistrate ca plătitori de TVA și pentru a avea trasabilitatea sumelor de TVA restituite de la bugetul de stat.

Din punct de vedere tehnic nu este corectă formularea unei scutiri la achiziții, nefiind compatibilă cu legislația TVA.

	5. 
	Art. 294: Scutiri pentru exporturi sau alte operaţiuni similare, pentru livrări intracomunitare şi pentru transportul internaţional şi intracomunitar

...................................


	
	2.La articolul 294, după alineatul (4) se introduc trei noi alineate, alineatele (5) – (7), cu următorul cuprins:
(5) Sunt scutite de taxă următoarele:

a) serviciile de construire, reabilitare, modernizare de unități spitalicești  din rețeaua publică de stat, precum și serviciile de construire, reabilitare, modernizare de unitati spitalicesti prestate catre  entități non-profit înscrise în Registrul public organizat de ANAF în baza prevederilor art. 25 alin. (41), daca acestea sunt destinate unitatilor spitalicesti detinute si exploatate de entitatea non-profit sau celor din reteaua publica de stat, după caz;

b) livrările de echipamente medicale, aparate, dispozitive, articole, accesorii și echipamente de protecție,  materiale și consumabile de uz sanitar, destinate în mod normal utilizării în domeniul îngrijirilor de sănătate sau pentru utilizarea de către persoanele cu handicap, bunuri esențiale pentru compensarea și depășirea handicapurilor, altele decât cele prevăzute la lit. c) și d), precum și adaptarea, repararea, închirierea și leasingul unor astfel de bunuri, efectuate către unități spitalicești  din rețeaua publică de stat, precum și cele efectuate către entități non-profit înscrise în Registrul public organizat de ANAF în baza art. 25 alin. (41), daca acestea sunt destinate unitatilor spitalicesti detinute si exploatate de entitatea non-profit sau celor din reteaua publica de stat, după caz;

c) livrarea de proteze și accesorii ale acestora, cu excepția protezelor dentare scutite de taxă conform art. 292 alin. (1) lit. b);
d) livrarea de produse ortopedice.
(6) Scutirea de TVA pentru livrările de bunuri/prestările de servicii prevăzute la alin. (5) lit. a) și b) se aplică:
a) direct, prin facturare fără TVA de către furnizorii de bunuri/prestatorii de servicii  daca beneficiarul livrării/prestării este  unitatea spitaliceasca din rețeaua publică de stat sau, dupa caz, institutia/autoritatea publica centrala sau locala, care asigura finantarea acesteia, potrivit legii;
b) prin restituirea TVA aferentă achizițiilor de bunuri sau servicii efectuate de entitățile non-profit, potrivit unei proceduri stabilite prin ordin al ministrului finanțelor publice. Sumele restituite de la bugetul de stat se  utilizează de catre entitatile non-profit exclusiv pentru finanțarea achizițiilor de bunuri și/sau servicii prevăzute la alin. (5) lit. a) și b). 

(7) Scutirile de taxă prevăzute la alin. (5) se aplică în condițiile prevăzute în normele metodologice.
Autori:

dep Simonis Alfred-Robert, grup PSD

dep Huțucă Bogdan-Iulian, grup PNL
	Amendamentul reformulat are în vedere respectarea inițiativei legislative și anume acordarea unei scutiri indirecte de TVA pentru ONG-urile care realizează activitățile de construire, modernizare , reabilitare de spitale si dotarea acestora cu echipamente, articole  si dispozitive medicale, dar, într-o formulă tehnică ce poate asigura implementarea și aplicarea practică mai facilă și cu riscuri cât mai reduse. 

Astfel, scutirea indirectă pentru ONG-uri se impune  datorită faptului că o scutire directă ar fi dificil de aplicat si nesigura intrucat, furnizorii/prestatorii  pentru a factura fără TVA ar trebui să li se prezinte o dovadă că respectivele ONG-uri sunt implicate în activitățile menționate si sa se asigure ca le vor si realiza efectiv, lucru care apreciem ca este imposibil. De regulă, pentru a aplica scutirea directă in astfel de situatii, se elibereaza in prealabil certificate de scutire pentru fiecare ONG in cauza, de către autoritatea fiscală, pe care ONG sa-l puna la dispozitia tuturor furnizorlor sai. Obtinerea acestor certificate de scutire ar  implica o serie de formalități administrative si ar putea avea doar o valabilitate limitata in timp. Pe de altă parte, din inițiativa legislativă rezultă că se dorește ca sumele de TVA restituite să fie utilizate de ONG-uri exclusiv pentru finanțarea activităților de construire reabilitare, modernizare de unități spitalicești, și dotarea cu materiale sanitare și aparatură medicală, adică un mecanism prin care să se asigure  utilizarea banilor publici numai în scopurile prevăzute de lege. 

Mai mult, pentru evitarea unor abuzuri  în aplicarea scutirii indirecte de TVA la nivelul entităților non-profit beneficiare propunem și o condiție prealabilă de eligibilitate a acestora pentru a putea beneficia de această scutire, respectiv, ca acestea să fie înregistrate în Registrul public al entităților non-profit  organizat de ANAF în baza art. 25 alin (41) din Codul Fiscal. 

Pentru o corectă înțelegere a scopului acestei condiționări redăm textual acest articol:

„Registrul entităților/unităților de cult pentru care se acordă deduceri fiscale se organizează de A.N.A.F., astfel cum se stabilește prin ordin al președintelui A.N.A.F. Registrul este public și se afișează pe site-ul A.N.A.F. Înscrierea în Registrul entităților/unităților de cult pentru care se acordă deduceri fiscale se realizează pe baza solicitării entității, dacă sunt îndeplinite cumulativ, la data depunerii cererii, următoarele condiții:

a) desfășoară activitate în domeniul pentru care a fost constituită, pe baza declarației pe propria răspundere;

b) și-a îndeplinit toate obligațiile fiscale declarative prevăzute de lege;

c) nu are obligații fiscale restante la bugetul general consolidat, mai vechi de 90 de zile;

d) a depus situațiile financiare anuale, prevăzute de lege;

e) nu a fost declarată inactivă, potrivit art. 92 din Codul de procedură fiscală. Unitățile locale de cult prevăzute la art. 13 alin. (2) lit. l) nu au obligația îndeplinirii condiției prevăzute la lit. b), în ceea ce privește declarația anuală de impozit pe profit.”

După cum rezultă din condițiile de comportament social și fiscal  prevăzute de lege pentru înscrierea entităților non-profit în acest registru și citate mai sus, această prezență în registru asigură premisele unui comportament fiscal corect, similar și în cazul scutirii de TVA cu drept de restituire propuse.

Precizăm că acest registru este funcțional încă din anul 2019, poate fi consultat pe site-ul ANAF și este utilizat pentru stabilirea entităților non-profit și  unităților de cult eligibile pentru sponsorizările deductibile fiscal realizate de persoanele juridice plătitoare de impozit pe profit sau impozit pe venitul microîntreprinderilor, precum și pentru redirecționările de impozit pe venit în limita de 3,5% realizate de persoanele fizice. Procedura de organizare a Registrului a fost aprobată prin OPANAF nr.819/2019.

Totodată considerăm însă că scutirea de TVA ar trebui acordată și unităților spitalicești din rețeaua publică de stat. Astfel, în cazul acestora am propus o scutire directă, întrucât furnizorii/prestatorii nu au probleme în a identifica un spital de stat, nefiind necesare certificate de scutire de TVA. Simpla dovadă că se facturează către un spital de stat/institutie sau autoritate publica finantatoare (pentru care este de altfel obligatorie și emiterea e-facturii) este suficientă pentru ca furnizorii/prestatorii să aplice scutirea directă de TVA, adică să nu înscrie TVA colectat pe aceste facturi dar, pentru facturile din aval corespunzătoare, să beneficieze de dreptul de deducere, fiind vorba de o scutire directă cu drept de deducere. În acest sens menționăm că  deducerea de TVA pentru achizițiile din aval este reglementată de art. 297 alin. (4) lit. c) din Codul fiscal.

Luând în considerare ponderea încă mare a sistemului de stat în sistemul de sănătate românesc și necesarul enorm de investiții, modernizări și dotări a acestuia, apreciem necesară stimularea acestui proces prin scutirea directă de TVA, in  cazul in care sistemul public de sanatate este beneficiar direct. În acest fel, la același nivel al finanțării bugetare, se poate asigura un volum de investiții, modernizări sau dotări, cu cca 20% mai mare.

De asemenea, textul legislativ propus nu exclude de la scutire nici situatiile in care un ONG este beneficiarul care face achizitia de astfel de servicii sau bunuri iar ulterior le pune la dispozitia sau le transfera unitatilor spitalicesti din reteaua publica de statsi, nici situatia in care beneficiarul acestor achizitii este un spital din reteaua publica de stat iar ONG este doar finantatorul achizitiei respective.

In sinteza, proiectul urmareste sa acopere aplicarea scutirii de TVA pentru situatiile in care direct sau indirect finantarea achizitiilor eligibile se realizeaza din bugetul public sau din donatii si, aceste achizitii sunt destinate utilizarii in sistemul de sanatate public sau cel non-profit, pentru a creste practic eficienta cheltuielilor facute din bani publici pentru reablitarea mai rapida a unei componente esentiale sistemului de sanatate. 

	6. 
	 CAPITOLUL X: Regimul  deducerilor

 Art. 297: Sfera de aplicare a dreptului de deducere

......................................
	2.
La articolul 297, după alineatul (4) se introduce un nou alineat, alin.(41), cu următorul cuprins:
„(41) Organizaţiile nonprofit au dreptul să deducă taxa aferentă achiziţiilor prevăzute la art.2922 dacă sumele returnate sunt utilizate exclusiv pentru finanţarea de activităţi de construire/reabilitare/modernizare de unităţi spitaliceşti şi de dotare a acestora cu aparatură şi echipamente de specialitate, materiale şi consumabile de uz sanitar.”
	Se elimina forma Senatului.

	Pentru corelare tehnica cu amendamentul propus la art.294 (M5), intrucât  scopul propunerii legislative este o scutire de TVA indirectă, prin restituire, sediul materiei se află la art. 294 din Codul fiscal.

	7. 
	
	
	Art. II. – Ordinul ministrului finanțelor și normele metodologice prevăzute la art. I pct. 2 se emit în termen de 60 de zile de la data publicării în Monitorul Oficial al României, Partea I, a prezentei legi.
	Se stabileste un termen de 60 de zile necesar pentru elaborarea normelor metodologice de aplicare a noilor prevederi precum si a Ordinului  prin care se aproba procedura de restituire a TVA pentru ONG.

	8. 
	
	
	Art. III. – Prin derogare de la prevederile art. 4 alin. (1) din Legea nr. 227/2015 privind Codul fiscal, cu modificările și completările ulterioare, prevederile prezentei legi intră în vigoare în termen de 60 de zile de la data publicării prezentei legi în Monitorul Oficial al României, Partea I.
	Avand in vedere prevederile art. 4 alin (1) din Codul fiscal, potrivit carora prevederile ficale nou adoptate este recomandat sa intre in vigoare intr-un termen de minim 6 luni de la publicare, pentru intrarea in vigoare in termen de 60 de zile de la publicare, este necesara o norma derogatorie. 


Anexa nr.2

AMENDAMENTE RESPINSE

În cursul dezbaterilor, Comisia a respins următoarele amendamente:
	Nr. crt.
	Text 

Legea nr.227/2015 privind Codul fiscal in vigoare
	Text Senat
	Text propus de comisie

(autorul amendamentului)
	Motivarea

1. Argumente pentru susţinere

2. Argumente pentru respingere
	Cameră decizională

	1. 
	
	
	La art. 294, după alin.(4) se adaugă un nou alineat, alineatul (41), cu următorul cuprins:

(41) Sunt scutite de taxa următoarele:

a) serviciile de construire, reabilitare, modernizare de unități spitalicești  din rețeaua publică de stat, precum și cele efectuate către entități non-profit înscrise în Registrul public organizat de ANAF în baza prevederilor art. 25 alin. (4^1). Scutirea de TVA se aplică direct; Agentul economic care efectuează livrarea scutită de TVA are obligația de a păstra dovezi privind scopul livrărilor prin: contract, proiect, autorizație de construire și situații de lucrări.
b) livrările de echipamente medicale, aparate, dispozitive, articole, accesoriile și echipamentele de protecție,  materialele și consumabilele de uz sanitar, destinate în mod normal utilizării în domeniul îngrijirilor de sănătate sau pentru utilizarea de către persoanele cu handicap, bunurile esențiale pentru compensarea și depășirea handicapurilor, precum și adaptarea, repararea, închirierea și leasingul unor astfel de bunuri , efectuate către unități spitalicești  din rețeaua publică de stat, precum și cele efectuate către entități non-profit înscrise în Registrul public organizat de ANAF în baza art. 25 alin. (4^1). Scutirea de TVA se aplică direct. În cazul consumabilelor, agentul economic care efectuează livrarea scutită de TVA are obligația de a păstra dovezi privind scopul acestor livrări.
Autor: dep Ilie Victor, grup USR
	1.
2.prin vot
	Camera Deputaților

	2. 
	
	1.
După articolul 2921 se introduce un nou articol, art.2922, cu următorul cuprins:
„Art.2922- Scutiri pentru organizaţiile nonprofit
Sunt scutite de taxă achiziţiile efectuate de organizaţiile nonprofit în vederea construirii/reabilitării/modernizării de unităţi spitaliceşti şi a dotării acestora cu aparatură şi echipamente de specialitate, materiale şi consumabile de uz sanitar.”
	După articolul 2921 se introduce un nou articol, art.2922, cu următorul cuprins:

„Art.2922- Scutiri pentru organizațiile nonprofit

Sunt scutite de taxă achizițiile efectuate de organizațiile nonprofit în vederea construirii/reabilitării/modernizării de unități spitalicești,cabinete sau unitati medicale mobile, organizate potrivit legii și a dotării acestora cu aparatură și echipamente de specialitate, materiale și consumabile de uz sanitar.”
Autor: dep Lucian-Florin Pușcașu, grup AUR
	1.
2.prin vot
	

	3. 
	
	2.
La articolul 297, după alineatul (4) se introduce un nou alineat, alin.(41), cu următorul cuprins:
„(41) Organizaţiile nonprofit au dreptul să deducă taxa aferentă achiziţiilor prevăzute la art.2922 dacă sumele returnate sunt utilizate exclusiv pentru finanţarea de activităţi de construire/reabilitare/modernizare de unităţi spitaliceşti şi de dotare a acestora cu aparatură şi echipamente de specialitate, materiale şi consumabile de uz sanitar.”
	La articolul 297, după alineatul (4) se introduce un nou alineat, alin.(41), cu următorul cuprins:

„(41 ) Organizațiile nonprofit au dreptul să deducă taxa aferentă achizițiilor prevăzute la art.2922 dacă sumele returnate sunt utilizate exclusiv pentru finanțarea de activități de construire/reabilitare/modernizare de unități spitalicești, cabinete sau unitati medicale mobile, organizate potrivit legii și de dotare a acestora cu aparatură și echipamente de specialitate, materiale și consumabile de uz sanitar.”
Autor: dep Lucian-Florin Pușcașu, grup AUR
	1.
2.prin vot

